**Farské oznamy**

**Dvadsiata piata nedeľa rok A – (24. 9. 2023)**

|  |  |  |
| --- | --- | --- |
| Pondelok |  | 18.00 |
| Utorok |  | 7.00 |
| Streda | Sv. Vincenta de Paul, kňaza | 17.30 |
| Štvrtok | Sv. Václava, mučeníka | 18.00 |
| Piatok | Sv. Michala, Gabriela a Rafaela, archanjelov, sviatok | 17.00 |
| Sobota | Sv. Hieronyma, kňaza a učiteľa Cirkvi | 18.00 Oblazov |
| Nedeľa | Dvadsiata šiesta nedeľa v období cez rok | 8.00 a 10.30 |

Chcem sa srdečne poďakovať všetkým, ktorí sa akýmkoľvek spôsobom pričinili o prípravu a uskutočnenie nášho Farského dňa. Bol príjemným stretnutím pre nás všetkých. Vďaka za dobrý guľáš Petrovi Jandačkovi a celej partii, ktorí to zvládli na jednotku, pivko, gazdinkám za napečené koláče, obecnému úradu za stoly a sedenie, p. Weberovi za nafukovaciu loď pre deti, Janke Ostrochovskej a mládeži za hry a pomoc pri deťoch a rodinke Augustínovej za maľovanie na tvár.

Prišli podielové knihy zo Spolku sv. Vojtecha, môžete si ich vybrať v sakristii. Členské na rok 24 je 10eur.

Vzadu na stolíku si môžete zakúpiť nové kalendáre na rok 2024. Stolový stojí 3,60 a nástenný 2,40 eur.

Kto by mal záujem o pár vytlačených fotiek z Medžugoria, nech sa prihlási v sakristii.

Vzadu v košíčku si môžete vybrať lístok s modlitbou a menom birmovanca za ktorého sa budete celý rok modliť a tak im pomáhať v príprave na sviatosť birmovania. Po sv. omši si birmovanci môžu zobrať nové kartičky. Stretnutie ružencového bratstva bude na budúcu nedeľu a po ňom pozývam ružu p. Korčekovej i tých, ktorí si chcú pomocou fotografií pospomínať na našu púť do Medžugoria na faru.

V zbierke na kňazský seminár sme darovali 510 eur. Nech Pán odmení vašu štedrosť.

Pre deti, ktoré si chcú lepiť nálepky za sv. omše, pozývam zobrať si do sakristie slovník.

Pozývame manželov na Program Amoris pre manželov, ktorý sa uskutoční v sobotu a v nedeľu popoludní 14. a 15. októbra v Bytči. Program je zameraný na posilnenie manželstva, lepšie pochopenie manželského partnera a posilnenie vzájomnej dôvery. O deti sa počas programu postarajú animátori. Viac informácií nájdete na nástenke.

Ďakujem za vaše modlitby, kvetinovú výzdobu, upratovanie, polievanie kvietkov finančnú podporu i za každý druh pomoci a na budúci týždeň prosím o upratovanie skupinu č. 20. Želám vám peknú nedeľu.

Voľby - vyhlásenie